钦定古今图书集成/理学汇编/字学典/第094卷 > 六一题跋
## 钦定古今图书集成/理学汇编/字学典/第094卷 > 六一题跋

相承，家传少习，故《易》为能也。下逮懿、僖、昭、哀，衰世之
乱，宜不暇矣。接乎五代，四海分裂，士大夫生长干戈
于白刃之间，时时犹有以挥翰驰名于当世者，岂又
唐之馀习乎？如王文秉之小篆，李鄂、郭忠恕之楷法，
杨凝式之行草，至于罗绍威、钱俶，皆武夫骄将之子，
酣乐于狗马声色者，其于字画，亦有以过人。及宋一
天下，于今百年，儒学称盛矣。唯以翰墨之妙，中间寂
寥者久之，岂其忽而不为乎？将俗尚苟简，废而不振
乎？抑亦难能而罕至也？